da is is en is is is is is is is is pl is is hbs_lat is is is is is is is is is is is is is is vi is is is is is is en da is is is is is is is is is is is is is is is is is is is is is is is is is is is is is is is is is is is en de is is is is is is is is is is is is is is is is is is is fr en is is is is is is is is is is is is is is is is is en is is is is is is is is is is is is is is is is is is is is is is is is is is is is en is is is is is is is is is is is is is is is is is is en is is is is is is is is is is is is is is is is is hbs_lat is is is is is is is is is is is is is is is is is is is is is is hbs_lat is is is is is is is is is is is is is
Aðgerðir á 5 ára áætlun 2016
uppfærð samhliða gerð fjárhags- og starfsáætlunar fyrir 2016 og 2017.
„Þar sem menning er ein helsta driffjöður þróunar
verður að telja menningarlega þætti þróunar jafngilda
hinum efnahagslegu sem einstaklingar og þjóðir
hafi grundvallarrétt til að taka þátt í og njóta.“
Sjálfsmynd borgarinnar byggir á skapandi hugsun, frumkvæði og menningararfi í samspili við alþjóðlegar stefnur og strauma. Menningarlífið einkennist af metnaði, fjölbreytni, samvinnu
og virkri þátttöku íbúa og gesta.
Reykjavík gegnir menningarlegu forystuhlutverki sem höfuðborg Íslands og ræktar menningarlega sjálfsmynd sína
Aðgerðir á 5 ára áætlun:
Leitað eftir aukinni samvinnu við ríki, sveitarfélög og fræðasamfélagið um sameiginlega aðkomu að verkefnum, samstarfssamningum, ráðstefnum, stefnumótun og stuðningi sem snýr að menningu og listum.
Menningarstofnanir borgarinnar eiga frumkvæði að samstarfi bæði innanlands og utan og eru þannig meðvitaðar um höfuðborgarhlutverk sitt.
Stuðningur við aðrar meginstoðir í menningarlífi höfuðborgarinnar svo sem Leikfélag Reykjavíkur í Borgarleikhúsi, Sinfóníuhljómsveit Íslands og Listahátíð í Reykjavík sem eru meðvitaðar um höfuðborgarhlutverk sitt.
Frekari efling og kynning á Reykjavík Bókmenntaborg UNESCO innanlands sem utanlands.
Efling Listahátíðar í Reykjavík sem þverfaglegrar listahátíðar með áherslu á nýsköpun. Hátíðin vinnur með og leiðir saman opinberar stofnanir og sjálfstæða hópa listamanna á öllum sviðum menningarlífsins og hefur verið samstarfsverkefni ríkis og borgar frá stofnun árið 1970. Stefnt að því að halda hana annað hvort ár eftir 2016.
Menning hefur gildi í sjálfri sér og því er skapað svigrúm í borginni fyrir óvænta þróun og kraftmikinn vöxt á sviði menningar og lista.
Menningar- og ferðamálaráði er heimilt að halda eftir hluta styrkfjár ár hvert til að geta veitt ófyrirséðum tækifærum farveg eftir faglega meðferð umsókna, í samræmi við verklagsreglur þar að lútandi.
Verklagsreglur um styrkveitingar tryggja að styrkveitingar til listalífsins í borginni endurspegli breidd, nýmæli og framsækni og að endurnýjun eigi sér stað í hópi styrkþega.
Skapandi greinar eru hluti af grunnþáttum
Aðgerðir á 5 ára áætlun:
Verklagsreglur fyrir menningarstofnanir Reykjavíkurborgar mótaðar í samvinnu forstöðumanna þeirra og Bandalags íslenskra listamanna sem miða að því að réttur listamanna til launa fyrir vinnuframlag sitt sé virtur og höfundaréttur þeirra hafður í hávegum.
Reykjavíkurborg hvetur til og hefur samstarf um rannsóknir á hagrænum áhrifum menningar og skapandi greina. Til framtíðar verði hagræn, menningarleg, félagsleg og umhverfisleg áhrif metin, vægi hvers þáttar og samspil þeirra á milli.
Stuðlað að frumkvæði með því að styðja við bakið á hvers kyns sköpunarstarfi með styrkveitingum og aðstöðu.
Rannsóknir á hagrænum áhrifum listastarfsemi nýttar sem grundvöllur að markvissum stuðningi til listalífsins.
Menning og listir eru snar þáttur í uppeldi og kennslu barna og ungmenna í borginni.
Aðgerðir á 5 ára áætlun:
Hvatt til áherslu á menningaruppeldi með því að efla fræðslustarfsemi menningarstofnana borgarinnar og að auka samstarfs listamanna og skólafólks innan grunnskólans í nánu samstarfi við skóla- og frístundasvið. Samstarfið taki mið af skólastefnu um skóla án aðgreiningar og endurspegli margbreytileika mannlífsins.
Barnabókaverðlaun Skóla- og frístundaráðs og Dimmalimm – Íslensku myndskreytiverðlaunin verði sameinuð undir heitinu Barnabókaverðlaun Reykjavíkurborgar. Þau verða þrískipt - fyrir bestu frumsömdu íslensku barnabókina, bestu þýðingu á barnabók yfir á íslensku og bestu myndskreytingu á íslenskri barnabók.
Menningarstofnanir Reykjavíkurborgar vinni sérstaka fræðsluáætlun ætlaða börnum sem hluta starfsáætlunar hvers árs.
Þeir samstarfsaðilar sem njóta hæstu menningarstyrkja Reykjavíkurborgar eru hvattir til að vinna árlega fræðsluáætlun, með sérstökum ákvæðum í samstarfssamningum.
Lestur er lykill, kynningarbæklingur um lestur fyrir börn dreift í ungbarnavernd. Úrvalsbókin Nesti og nýir skór gefin 1. bekkingum á bókasöfnum.
Menningar- og listuppeldi barna og unglinga nýtur sérstakrar áherslu í styrkveitingum borgarinnar.
Bókmenntaborg UNESCO og Borgarbókasafn Reykjavíkur sinna verkefnum sem tengjast börnum á sviði lestrarhvatningar, skáldskapar, hugarflugs og lestrargleði.
Leikskólar, grunnskólar og frístundamiðstöðvar eiga góða samvinnu um listuppeldi við listamenn, söfn og menningarmiðstöðvar í borginni.
Aðgerðir á 5 ára áætlun:
Stofnun nýs menningarverkefnis fyrir grunnskólanemendur í anda Den kulturelle skolesekken í Noregi í samvinnu við mennta- og menningarráðuneytið, skóla- og fræðasamfélagið og Bandalag íslenskra listamanna.
Skóla- og frístundasvið innleiðir stefnu Reykjavíkurborgar um tónlistarfræðslu.
Hvatt til samstarfs um vönduð verkefni sem unnin eru að frumkvæði listafólks.
Á vegum Reykjavíkur bókmenntaborgar UNESCO er unnið að því að gera Sleipni að lestrarfélaga barna í Reykjavík og vægi Lestrarhátíðar á öllum skólastigum aukið.
Með Menningarfánanum er hvatt til þess að starfsstöðvar skóla- og frístundasviðs vinni markvisst að menningaruppeldi og menningarlæsi reykvískra barna og ungmenna.
Með einstökum verkefnum á vegum skóla– og frístundasviðs er unnið markvisst að lista- og menningaruppeldi barna og ungmenna
Starf verkefnisstjóra barnamenningar, sem er samstarfsverkefni skóla– og frístundasviðs og menningar– og ferðamálasviðs, fest í sessi.
Teymi um menningu og listir starfrækt á fagskrifstofu skóla– og frístundasviðs sem hefur það hlutverk að halda utan um og styðja við lista- og menningartengt starf á starfsstöðvum sviðsins og tryggja að listgreinum sé sinnt samkvæmt námsskrá.
Biophilia—tónvísindasmiðjur, samstarfsverkefni Reykjavíkurborgar, Háskóla Íslands og Bjarkar Guðmundsdóttur, hefur að markmiði að nýta sköpun sem menntunar- og rannsóknaraðferð. Það mun þróast áfram í samvinnu við Reykjavíkurborg, mennta- og menningarráðuneyti og fjölmarga aðra innlenda og erlenda aðila.
Áhersla er lögð á þátttöku barna, ungmenna og fjölskyldna í menningarlífinu og framlag þeirra til menningar metið að verðleikum.
Aðgerðir á 5 ára áætlun:
Ritlistarverðlaunum komið á fót til að ýta undir sköpun og ritlist hjá börnum. Verðlaunin verða veitt í tengslum við Lestrarhátíð ár hvert.
Aukið samstarf við ungmennaráð í hverfum borgarinnar. Formlegur samstarfs-vettvangur skapaður.
Listasafn Reykjavíkur veiti útskriftarrnemum úr grunnskólum borgarinnar viðurkenningu fyrir einstaka frammistöðu í myndmennt.
Fræðsluhópur menningarstofnana borgarinnar leggur sérstaka áherslu á jafnt aðgengi barna að menningu innan allra hverfa borgarinnar. Sérstaklega verði tekið tillit til margbreytileika barnahópsins þegar aðgengi að menningu er skoðað.
Börn hafi aðstöðu þar sem þau eru hvött til sköpunar í öllum menningarstofnunum Reykjavíkurborgar.
Áhersla lögð á að styðja listahátíðir barna og unglinga tengdar ákveðnum listformum, auk þess sem Barnamenningarhátíð er fest í sessi.
Markviss miðlun upplýsinga um menningu til barna, unglinga og fjölskyldna í gegnum fjölbreytta miðla Reykjavíkurborgar.
Unglingamenning efld um alla borg með margvíslegum verkefnum í samvinnu sviða borgarinnar og samstarfsaðila.
Hlúð verður æ betur að þeim innviðum barnamenningar sem þegar eru til staðar innan menningarstofnana Reykjavíkurborgar.
Höfuðborgarstofa sinni börnum sérstaklega með Barnamenningarhátíð, auk stakra atriða á Vetrarhátíð, Menningarnótt og Aðventuhátíð.
Menningarstofnanir Reykjavíkurborgar gegna fjölþættu hlutverki sínu á metnaðarfullan hátt og eru mikilvægur hluti af daglegu lífi íbúa jafnt sem gesta borgarinnar.
Aðgerðir á 5 ára áætlun:
Ný grunnsýning verði sett upp á Sjóminjasafninu í Reykjavík
Gröndalshús fái nýtt hlutverk á nýjum stað í samvinnu við menningarstofnanir Reykjavíkurborgar
Grófarhús eflt sem menningarmiðstöð með nýbyggingu á lóðinni Tryggvagötu 13 -15 sem tengd verður Grófarhúsi. Hluti viðbyggingar rúmar starfsemi og þjónustu Borgarbókasafnsins og Ljósmyndasafns, auk þess sem Orðlistamiðstöð og Bókmenntaborg UNESCO eignast framtíðarheimili í húsinu.
Nýtt menningarhús Borgarbókasafns rís í Úlfarsárdal. Safnið verður hugsað út frá hugmyndinni um bókasafnið sem menningarmiðju og byggt í tengslum við sundlaug og aðra starfsemi.
Varðveislusetri menningarverðmæta borgarinnar komið á laggirnar. Þar verður tekið á móti safngripum, safnkostur flokkaður, forvarinn, rannsakaður, skráður, ljósmyndaður, varðveittur við kjöraðstæður og lánaður út á sýningar.
Safnkostur Borgarbókasafns Reykjavíkur, Listasafns Reykjavíkur og Minjasafns Reykjavíkur efldur með framlögum í takt við verðlagsþróun.
Hugað sérstaklega að geymslum fyrir Listasafn Reykjavíkur í ljósi öryggis og stækkandi safneignar.
Hátíðir Höfuðborgarstofu verði efldar í takt við verkefni þeirra og mikilvægi
Sameining safna í nýtt Borgarsögusafn. Sýningarstaðir safnsins eru í Árbæjarsafni, Landnámssýningunni í Aðalstræti, Ljósmyndasafni Reykjavíkur, Sjóminjasafninu í Reykjavík og Viðey, auk þess sem starfsemi safnsins er sýnileg með öðrum hætti, t.d. með sögugöngum, útgáfu og menningarmerkingum í borgarlandinu. Tryggt er samhengi milli allra sviða safnastarfsins: Söfnunar, rannsókna, varðveislu, sýninga og fræðslu.
Borgarbókasafn og Norðlingaskóli vinna tilraunaverkefni um samrekstur skóla- og almenningsbókasafns í Norðlingaholti þar sem safnið leggur til starfskraft og safnkost á móti skólanum.
Efling Borgarbókasafns Reykjavíkur - menningarhúsa, sem miðstöðva mannlífs og menningar þar sem mætast ólíkir hópar sem gefi raunsanna mynd af hinni margvíslegu menningu samfélagsins. Lögð er áhersla á barnamenningu, fjölmenningu og alþýðumenningu í starfi safnsins. Safnið eða menningarhúsin eru menningarmiðja í hverju hverfi fyrir sig.
Áhersla á verkefni menningarstofnana borgarinnar sem ná út fyrir veggi þeirra, s.s.með list í almenningsrými, útisýningum, farandsýningum, Flakkara Listasafns Reykjavíkur, fjölmenningarverkefnum Borgarbókasafns, tengingu Borgarbókasafns-menningarhúsa við menningu og velferð og þátttöku í borgarhátíðum.
Aukin samvinna menningarstofnana við innlendar og erlendar stofnanir, samtök, menntastofnanir og atvinnulíf.
Menningarkort Reykjavíkur þróað og eflt með það að markmiði að fjölga þeim sem nýta sér þjónustu menningarstofnana, bæta nýtingu kortsins, auka veltu og framlegð.
Aukið samráð við borgarbúa með reglulegum könnunum á viðhorfum þeirra og óskum.
Listalífið í borginni einkennist af þrótti og metnaði og hefur tækifæri til að vaxa og dafna á eigin forsendum.
Áhersla á langtímasamninga við samstarfsaðila í menningarlífinu til að efla fagmennsku og styrkja rekstrargrundvöll þeirra.
Verklagsreglur tryggja að jafnt sé hugað að nýjum listgreinum sem rótgrónum í gegnum árlega styrki og annan stuðning við listalífið í borginni. Listamenn njóta stuðnings á öllum stigum starfsferilsins.
Verklagsreglur tryggja að samstarfssamningar og styrkveitingar til listhópa, hátíða, einstakra listamanna og stofnana endurspegli fjölbreytileika menningarlífsins.
Menningarstofnanir borgarinnar standa fyrir metnaðarfullri listastarfsemi og sýningum á nýjum íslenskum verkum.
Skapaðar eru ákjósanlegar aðstæður til listsköpunar.
Aðgerðir á 5 ára áætlun:
Komið verði á fót tímabundnum verkefnarýmum fyrir listræn verkefni til úthlutunar á sanngjörnu verði.
Aðstaða fyrir menningarstarf á opnum svæðum, torgum og í almenningsgörðum t.d. með varanlegum sviðum fyrir menningarviðburði.
Fjölbreytt aðstaða til listsköpunar, listflutnings, sýninga og annarrar menningarstarfsemi hvort sem um er að ræða húsnæði í eigu borgarinnar eða annarra. Auk nýrra möguleika til aðstöðu gætu ýmis opin rými borgarinnar einnig komið til móts við þarfir listalífsins.
Áhersla lögð á uppbyggingu Tjarnarbíós sem miðstöð sjálfstæðra sviðslistahópa og fjölbreyttra menningarviðburða í borginni.
Náið samráð við Bandalag íslenskra listamanna um faglega ráðgjöf á vettvangi lista og menningar.
Listasafn Reykjavíkur pantar ný verk og innsetningar eftir íslenska listamenn.
NB. Vakin er athygli á skörun þessa kafla við fyrsta kafla aðgerðaráætlunar – Auðlind.
Menningarlífið í borginni er aðgengilegt öllum og einkennist af fjölbreytni, víðsýni, samkennd og virðingu.
Aðgerðir á 5 ára áætlun:
Ítarlegri gestakannanir á vegum menningarstofnana Reykavíkurborgar.
Allra leiða er leitað til að gera menningarstofnanir borgarinnar sem aðgengilegastar óháð efnahag sem og öðrum áherslum í mannréttindastefnu Reykjavíkurborgar.
Rafrænt aðgengi verði bætt m.t.t. ólíkrar færni
Þar sem um takmarkað aðgengi er að ræða s.s. að gömlum húsum og útisvæðum á vegum menningar- og ferðamálasviðs skal kynna það sérstaklega fyrir gestum með upplýsingum.
Skoðað verði sérstaklega hvort og þá hvað hamli aðgengi þjónustuþega að menningu í borginni.
Hátíðir í umsjón Höfuðborgarstofu s.s. Vetrarhátíð, Barnamenningarhátíð og Menningarnótt geti áfram boðið upp á gæða viðburði sem séu aðgengilegir óháð efnahag og félagslegri stöðu þátttakenda.
Mannréttindastefna Reykjavíkur er höfð í hávegum í allri menningarstarfsemi á vegum borgarinnar.
Bætt aðgengi að menningarstofnunum borgarinnar og annarri menningarstarfsemi í samvinnu við mannréttindaskrifstofu Reykjavíkurborgar.
Áhersla lögð á að safnkostur bókasafna endurspegli sem flest sjónarmið, enda eitt af hlutverkum bókasafna að jafna aðgengi að menningu og þekkingu.
Framboð tryggt á kynningarefni menningarstofnana og leiðsögn á erlendum tungumálum.
Verkefnin Menningarmót, Söguhringur kvenna, Café Lingua og önnur fjölmenningardagskrá Borgarbókasafns – menningarhúsa sem stuðla að því að ólíkar kynslóðir og menningarheimar kynnist og miðli af reynslu sinni og þekkingu.
Kynjasjónarmiða er gætt við gerð fjárhags- og starfsáætlana með beitingu kynjaðrar fjárhagsáætlunar (KFS).
Stuðningur við hátíðir sem stuðla að samkennd og umburðalyndi á borð við Hinsegin daga – Reykjavík Gay Pride, Fjölmenningardag – Intercultural Day og List án landamæra.
Hugað er sérstaklega að menningarlegri fjölbreytni við úthlutun styrkja á vegum menningar- og ferðamálasviðs.
Þátttaka menningarstofnana í Fjölmenningardegi á vegum mannréttindaskrifstofu Reykjavíkurborgar.
Bókmenntaborgin vinnur í samstarfi við menningarhátíðir í Reykjavík, samtök innflytjenda og aðra að því að bjóða á hátíðirnar höfundum frá málsvæðum stærstu innflytjendahópa í Reykjavík.
Þátttaka menningar- og ferðamálasviðs í alþjóðlegu samstarfi á vegum AEN (Audiences Europe Network) sem stuðla að rannsóknum og samvinnuverkefnum á sviði aðgengis menningar og lista.
Fjölmenning og margbreytileiki endurspeglist í allri þjónustu menningarstofnananna þar sem mætast ólíkir hópar og gefi raunsanna mynd af hinni margvíslegu menningu samfélagsins.
Menningarlífið hvetur til almennrar þátttöku og stuðlar að betra mannlífi.
Lögð er sérstök áhersla á að ná til ólíkra markhópa í menningarstarfi á vegum Reykjavíkurborgar með samstarfi við stofnanir og félagasamtök þeirra sem hætt er við einangrun sbr. mannréttindastefnu Reykjavíkurborgar.
Íbúar og gestir borgarinnar eru hvattir til þátttöku í menningarlífinu m.a. með hátíðum á borð við Vetrarhátíð, Menningarnótt og Barnamenningarhátíð.
Haldið áfram að þróa ýmsa vefi og snjallforrit á vegum Bókmenntaborgarinnar á erlendum tungumálum.
Landsátak í lestri, á vegum Bókmenntaborgarinnar í samvinnu við Miðstöð íslenskra bókmennta og fleiri samstarfsaðila á bókmenntasviðinu, beint að öllum aldurshópum.
Menning, listir og saga eru grunnþættir í þróun borgarinnar og skapandi hugsun endurspeglast í umhverfinu.
Aðgerðir á 5 ára áætlun:
Mótun stefnu um list í almenningsrými með áherslu á tilhögun nýrra verkefna í samráði við önnur svið Reykjavíkurborgar.
Aukin aðkoma listamanna að skipulagi og mótun mannvirkja á vegum borgarinnar, í samræmi við markmið í aðalskipulagi Reykjavíkurborgar 2010-2030, ásamt áherslu á samþættingu lista við skipulag hverfa utan miðborgarinnar.
Þátttaka Borgarsögusafns – Sjóminjasafns í uppbyggingu og mótun hafnarsvæðisins, m.a. með með nýrri grunnsýningu og endurgerð Aðalbjargarinnar, með það að markmiði að menning og saga verði sýnileg.
Umgerð fyrir markaðstorg komið upp á opnum svæðum þar sem matarmenning fái þrifist.
Tekið verði mið af 14. grein myndlistarlaga nr. 64 2012 um framlag til listaverka í nýbyggingum þar sem verja skal að minnsta kosti 1% af heildarbyggingarkostnaði opinberrar nýbyggingar til listaverka í henni og umhverfi hennar.
Áhersla á menningarlega sérstöðu einstakra hverfa borgarinnar, m.a. með menningarmerkingum og eflingu menningarhúsa bókasafnanna sem menningarmiðju einstakra hverfa.
Áhersla á miðborgina sem menningarsögulegt hjarta Reykjavíkur með það að markmiði að skapa eftirsóttan áfangastað í hjarta borgarinnar, að auka aðdráttarafl menningarstofnana í miðborginni og styðja þá sem vilja koma að framkvæmd viðburða.
Hlúð er að sögu borgarinnar og menningarverðmætum með mannvænt umhverfi að leiðarljósi.
Styrkir fyrir sérstaklega myndríka miðlun/útgáfu tengda sögu og menningu í Reykjavík
Menningarmerkingum sem kynna listir, bókmenntir og sögu borgarinnar komið í varanlegan farveg.
Umhverfisstefna Reykjavíkur er höfð í hávegum í allri menningarstarfsemi á vegum borgarinnar.
Verndun menningarminja og byggingararfs í borgarlandinu með skráningu, rannsóknum og miðlun á upplýsingum um menningarminjar m.a. á vefnum Sarpi ásamt byggða og húsakönnunum sem gefnar eru út og birtar á vef Minjasafns Reykjavíkur.
Ný grunnsýning um sögu Reykjavíkur á Árbæjarsafni.
Menningarlífið í Reykjavík einkennist af litríkum borgarbrag, sem byggir meðal annars á menningarlegri sérstöðu og stefnumótum við alþjóðlega strauma.
Aðgerðir á 5 ára áætlun:
Efling samstarfs við vinaborgir Reykjavíkur með sérstökum samstarfsverkefnum.
Þátttaka Reykjavíkurborgar í fjölþjóðlegum samstarfsverkefnum á sviði lista og menningar og jafnframt sóst eftir styrkjum úr alþjóðlegum menningarsjóðum fyrir stærri menningarverkefni.
Alþjóðleg tengsl menningarstofnana efld með þátttöku stjórnenda menningarstofnana og sviðsins í alþjóðlegum samtökum.
Við gerð samstarfssamninga er hugað að möguleikum til að efla fjölþjóðleg tengsl.
Menningarstofnanir borgarinnar bjóði borgarbúum og gestum borgarinnar upp á framsækna list, alþjóðlega sem íslenska.
Borgarhátíðarsjóður stuðlar að því að efla fasta árlega viðburði og auka fagleg vinnubrögð í hátíðahaldi, m.a. með því að auðvelda langtímaskipulagningu og skapa samfellu í hátíðahaldi borgarinnar.
Samstarf stofnana á menningar- og ferðamálasviði við að kynna og markaðssetja Reykjavík sem menningarborg.
Ferðaþjónustuaðilar sem kynna Ísland og Reykjavík eru hvattir til að nýta menningarlíf borgarinnar sem aðdráttarafl og þróa ný tilboð sem innihalda menningarviðburði í Reykjavík.
Markvisst samstarf við erlenda aðila í kynningu menningarlífs borgarinnar á vegum Höfuðborgarstofu.
Staða Reykjavíkur sem Bókmenntaborg UNESCO verði nýtt til að vekja alþjóðlega athygli á Reykjavík, íslenskum rithöfundum og laða gesti til borgarinnar.
Samstarf við Film in Iceland með það að markmiði að fjölga erlendum kvikmynda- og auglýsingaverkefnum á Íslandi.
Bókmenntaferðir, borgargöngur og menningarmerkingar á erlendum tungumálum þróaðar áfram.
Reykjavíkurborg leitast við að styrkja íslenska listamenn til verkefna erlendis, svo sem með sjóðunum Reykjavík Loftbrú og Mugg.
MENNING Í STAFRÆNUM MIÐLUM
Reykjavíkurborg nýtir upplýsingatækni á markvissan hátt í stafrænni varðveislu og miðlun menningar.
Aðgerðir á 5 ára áætlun:
Nýjustu miðlar á sviði upplýsingartækni markvisst nýttir við miðlun menningarefnis.
Sameiginlegri safnabúð menningar- og ferðamálasviðs komið á fót á netinu.
Leitað verði ráðgjafar sérfræðinga til að bæta rafrænt aðgengi fólks með ólíka færni.
Menningarstofnanir borgarinnar og Höfuðborgastofa verði til framtíðar í fararbroddi í nýmiðlun og bæti þannig þjónustu sína, kynningu og auki sértekjur.
Tryggt að lykilstarfsmenn á stofnunum menningar- og ferðamálasviðs búi yfir þekkingu og aðstöðu sem geri þeim kleift að miðla stafrænt upplýsingum um menningar-verðmæti, menningararf og þjónustu í menningar- og ferðamálum á fjölbreyttan og skapandi hátt.
Áhersla lögð á miðlun lifandi myndefnis og gagnvirkt viðmót í kynningarstarfi menningarstofnana.
Samstarfsverkefni Ljósmyndasafns Reykjavíkur og Nýherja heldur áfram um leiðbeiningar til almennings um varanlega vistun stafrænna mynda.
Rafrænt kennsluefni þróað um útilistaverk borgarinnar
Allar sýningarskrár Listasafns Reykjavíkur frá upphafi eru aðgengilegar á netinu.
Stuðlað er að aðgengi, gagnvirkni og öflugri dreifingu menningar með hjálp stafrænna miðla.
Borgarbókasafn undirbýr útlán rafbóka.
Menningarstofnanir Reykjavíkurborgar sinna faglegri kynningu á menningu á stafrænum miðlum á íslensku og erlendum tungumálum.
Stafræn miðlun verður áfram snar þáttur í starfi Bókmenntaborgarinnar, m.a. með sameiningu vefjanna bokmenntir.is og bokmenntaborgin.is
Sölukerfi haldið úti á myndavef Ljósmyndasafn Reykjavíkur þar sem safnkostur er aðgengilegur.
Safneign Listasafns Reykjavíkur er aðgengileg á vef listasafnsins þar sem hægt er að nálgast myndir og upplýsingar um verk eftir íslenska listamenn frá aldamótunum 1900 til ársins 2013. Þar er jafnframt hægt að skoða götukort með upplýsingum um útilistaverk í Reykjavík.
Upplýsingar um og myndir af safnmunum Minjasafns Reykjavíkur gerðar aðgengilegar almenningi á vefnum sarpur.is.
Borgarbókasafn veitir aðgang að ýmsum vefum sem tengjast bókmenntum og öðrum ritum, auk þess að veita upplýsingar um safnkost sinn.
ÞÁTTUR MENNINGAR Í STJÓRNKERFI REYKJAVÍKURBORGAR
Skipulag menningarmála er skýrt og stjórnun þeirra markviss því vægi menningar í starfsemi Reykjavíkurborgar er ótvírætt.
Staðinn er vörður um vægi menningarlífsins í stjórnkerfi Reykjavíkurborgar.
Skýr verka- og ábyrgðarskipting er á sviði menningarmála í stjórnkerfi Reykjavíkurborgar.
Starfsemi menningar- og ferðamálasviðs einkennist af gagnsæju skipulagi og verklagsreglum.
Þess er gætt að stuðningur við menningarstarfsemi sé í samræmi við regluna um hæfilega fjarlægð við úthlutun opinbers fjár til menningarstarfs.
Menningar- og ferðamálasvið setur sér skýr markmið og raunhæfar áætlanir sem tryggja góða nýtingu fjármuna og reglulegt eftirlit.
Aðgerðaráætlun þessi er fylgiskjal Menningarstefnu Reykjavíkurborgar og skal uppfærð árlega samhliða gerð starfsáætlunar fyrir komandi ár.
Aukin áhersla er lögð á samstarf borgarinnar í menningarmálum innan fagsviða borgarinnar, við ríki og aðra sem láta menningarmál sig varða.
Aukin samvinna fagsviða Reykjavíkurborgar að menningarverkefnum.
Samstarf og samráð borgar og ríkis í menningarmálum.